ZAPISNIK

2. sjednice Vijeća Mjesnog odbora Dragonožec, održane 9. srpnja 2021. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 20,00 sati.

NAZOČNI: 
Članovi Vijeća: Janko Horvat, Stjepan Cerovski, Marijan Hrgović, Mirica Fanuko i Jure Pučko
Viši stručni suradnik: Petar Vukelić
Stručni referent: Stjepan Tomislav Križanić

Predsjednik Vijeća Marijan Hrgović  pozdravlja nazočne otvara sjednicu, utvrđuje da su sjednici nazočni svi članovi Vijeća (5), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 1. sjednice Vijeća Mjesnog odbora Dragonožec. Predsjednik Vijeća zatvara raspravu te daje na glasanje zapisnik sa 1. sjednice Vijeća Mjesnog odbora Dragonožec.
Jednoglasno (5 „za“), prihvaćen je zapisnik sa 1. sjednice.
Predsjednik otvara raspravu o dnevnome redu. Predlaže se dodatna točka dnevnoga reda „OBAVIJESTI“. Predsjednik Vijeća daje na glasanje dodatnu točku.
Jednoglasno (5„za“) je usvojena dodatna točka.
Predsjednik otvara raspravu o dnevnome redu sa nadopunom. Obzirom da se nitko nije javio predsjednik Vijeća daje na glasanje slijedeći dnevni red 
Jednoglasno (5„za“) je usvojen 
DNEVNI RED
1. Dogovor o radu Vijeća Mjesnog odbora Dragonožec
2. Izgradnja PŠ Dragonožec i  sigurnost djece na lokaciji nove škole
3. Sanja Cerovski – prijedlog za postavljanje nadstrešnice na autobusnoj stanici Gornjodragonoška kbr 19
4. Skenderović Štefica – uklanjanje uspornika Gornjodragonoška 19 i sanacija klizišta kod ulice Pod selom - k.č.br.  2979 k.o. Dragonožec
5. Izgradnja groblja u naselju Donji Dragonožec – informacija 
6. Problematika telefonske linije i internet u prostoru MO Dragonožec
7. Pitanja i prijedlozi
8. Obavjesti 

Ad. 1. – Dogovor o radu Vijeća Mjesnog odbora Dragonožec

Marijan Hrgović otvara prvu točku dnevnoga reda, predlaže da svaki član može postaviti dva pitanja i dati jedan prijedlog. Otvara raspravu u kojoj su sudjelovali svi članovi Vijeća.
Stjepan Cerovski postavio je pitanje vezano uz Poslovnik, zanima ga zašto u Poslovniku stoji da se sjednice održavaju jednom u dva mjeseca a one se ustvari održavaju jednom mjesečno. Zanima ga zašto onda nije zavedeno da sjednice moraju biti jednom mjesečno. Traži pravno tumačenje. 
Stjepan Tomislav Križanić zamolio je da zbog uštede, ekologije ubuduće se više ne dostavlja materijal za sjednicu na samu sjednicu već će se materijal za sjednice dostavljati samo putem e-maila.
Marijan Hrgović daje prijedlog na glasanje. 
Jednoglasno sa 5 glasova ZA, prihvaća se prijedlog vezan uz dostavu materijala za sjednicu. 

Ad. 2. - Izgradnja PŠ Dragonožec i  sigurnost djece na lokaciji nove škole

	Marijan Hrgović otvara drugu točku dnevnoga reda, daje informacije i obavještava da će se tražiti ponovni sastanak prema Gradskom uredu na kojem bi se dobile informacije vezane uz školu u Dragonošcu. Otvorio je raspravu. Uraspravi su sudjelovali svi članovi Vijeća.
	Marijan Hrgović daje informaciju da je dvorište škole puno šute i smeća, traži da se to riješi.
Dobio je odgovor da je još prošli tjedan poslan mail sa tim problemom na komunalno redarstvo. 
Predložio je preseljenje postojećeg dječjeg igrališta na nove lokacije u Dragonošcu a na one na kojima već ima sprava za djecu.  
Marijan Hrgović, vezano uz sigurnost djece predložio je da se zatraži postavljanje ograde uz nogostup, ležeći policajci, zebre, vertikalna i horizontalna signalizacija ispred MO Dragonožec gdje se trenutno nalazi PŠ Dragonožec.
Stjepsn Cerovski naglasio je da je protiv postavljanja uspornika i da bi trebalo postavljati  kamere, naglasio je da je DND podnio zahtjev na nekoliko institucija i gradskih ureda u cilju rješavanja ovog urgentnog problema. Ne slaže se sa time da se u Dragonošcu radi škola do četiti godine već smatra da naselje treba dobiti osnovnu školu sa osam razreda. Zatražio je odgovor po čijem je nalogu uveden bus u školsko dvorište jer se je time stvorio problem sigurnosti djece.
Janko Horvat dao je odgovor da je ravnatelj zahtjevao ulaz busa u dvorište a postoje i suglasnosti Grada Zagreba za to.
Jure Pučko je zatražio da se pričekaju odgovori gradskih ureda na poslanu peticiju. Mišljenja je da se treba raditi osmogodišnja a ne četverogodišnja škola sa terenima za tenis, bazenom, parkom za djecu, sportskom dvoranom i podrumom koje bi ujedno bilo i slonište u slučaju izvanrednih situacija.
Stjepan cerovski predložio je da se u problematiku izgradnje škole uključe i okolni mjesni odbori te da i oni imaju sjednicu na kojima će točka dnevnoga reda biti izgradnja škole u Dragonošcu (Trpuci, Lipnica i Havidići)
Marijan Hrgović zatvara raspravu te daje na glasanje slijedeće zaključke
Jednoglasno (5„za“) je usvojen  ZAKLJUČAK o izgradnji osnovne škole Dragonožec

Zaključak
o izgradnji škole u Mjesnom odboru Deagonožec

1. Vijeće Mjesnog odbora Dragonožec zbog ozbiljnosti teme predlaže da se što prije sazove sastanak sa nadležnima iz Gradskog ureda za obrazovanje gdje bi se dobile sve točne informacije vezane uz izgradnju škole u Dragonošcu
2. Vijeće Mjesnog odbora Dragonožec predlaže da se u Dragonošcu krene u realizaciju izgradnje osmogodišnje škole sa sportskom dvoranom za okolna  naselja i naselje Dragonožec.
3.   Ovaj se zaključak dostavlja Vijeću Gradske četvrti Brezovica na postupanje


Marijan Hrgović te daje na glasanje zaključak
Jednoglasno (5„za“) je usvojen  ZAKLJUČAK o sigurnosti djece na novoj lokaciji škole

ZAKLJUČAK
O sigurnosti djece na privremenoj lokaciji škole Dragonožec

1. Vijeće Mjesnog odbora Dragonožec predlaže komisijski očevid kod prostora MO Dragonožec u kojem se nalazi privremena škola Dragonožec. 
2. Vijeće Mesnog odbora moli da se uzmu u obzir prijedlozi članova Vijeća – da se postavi ograda uz pješački hodnik, postave kamere na zavoju i poslije zavoja, označie dva pješačka hodnika za prijelaz djece te da se postavi dodatna vertikalna i horizontalna signalizacija kod objekta donjodragonoška ulica 30 a sve zbog sigurnosti djece koja trenutn idu u školu u ovaj zamjenski objekt. 
3. Ovaj se zaključak dostavlja Vijeću Gradske četvrti Brezovica na postupanje


Ad. 3. – Sanja Cerovski – prijedlog za postavljanje nadstrešnice na autobusnoj stanici Gornjodragonoška kbr 19

Marijan Hrgović  otvara treču točku dnevnoga reda, otvara raspravu, daje informacije vezane uz točku dnevnoga reda. Daje informacije vezane uz ponovljeni zahtjev Sanje Cerovski i otvara raspravu u kojoj su sudjelovali svi članovi Vijeća Mjesnog odbora Dragonožec. Nakon zatvaranje rasprave predsjednik Vijeća daje na glasanje slijedeći zaključak
Jednoglasno (5„za“) je usvojen  ZAKLJUČAK o Zahtjevu Sanje Cerovski
ZAKLJUČAK
o Zahtjevu Sanje Cerovski za uređenje bus stajališta Gornjodragonoška kbr. 19

1. Vijeće Mjesnog odbora Dragonožec razmotrilo je ponovljeni Zahtjev Sanje Cerovski vezan uz postavljanje autobusne nadstrešnice na bus stajalištu Gornjodragonoška kbr. 19.
2. Vijeće Mjesnog odbora Dragonožec predlaže postavljanje nadstrešnice na bus stajalištu, predlaže se da se stanica pomakne za nekoliko metara dalje od kuće obzirom da vlasnik brani postavu nadstrešnice na istom a isto tako traži da se utvrdi činjenićno stanje vezano uz navedeni problem u Zahtjevu Sanje Cerovski, te da se o tome izvijesti Vijeće Gradske četvrti Brezovica i Vijeće Mjesnog odbora Dragonožec pismenim putem.
3. Ovaj se zaključak dostavlja Vijeću Gradske četvrti Brezovica na postupanje. 

Ad. 4. – Skenderović Štefica – uklanjanje uspornika Gornjodragonoška 19 i sanacija klizišta kod ulice Pod selom - k.č.br.  2979 k.o. Dragonožec


Marijan Hrgović otvara četvrtu točku dnevnoga reda, upoznava članove sa materijalom i zahtjevom te otvara raspravu. U raspravi su sudjelovali svi članovi Vijeća Mjesnog odbora Dragonožec. Nakon zatvaranje rasprave predsjednik Vijeća daje na glasanje slijedeći zaključak
Jednoglasno (5„za“) je usvojen  ZAKLJUČAK o Zahtjevu Štefice Skenderović
ZAKLJUČAK
o Zahtjevu Štefice Skenderović za uklanjanje uspornika Gornjodragonoška 19 

1. Vijeće Mjesnog odbora Dragonožec razmotrilo je Zahtjev Štefice Skenderović za uklanjanje uspornika 
2. Vijeće Mjesnog odbora Dragonožec predlaže da se utvrdi činjenićno stanje vezano uz navedeni problem za uklanjanje uspornika te ako je moguće, da se na tom djelu ceste postave kamere za nadzor brzine i prometa.
3. Vijeće Mjesnog odbora Dragonožec predlaže komisijski očevid u cilju rješavanje prometne problematike na navedenoj lokaciji u cilju prometnog rješenja koje bi zadovoljilo stanovnike tog djela naselja
4. Ovaj se zaključak dostavlja Vijeću Gradske četvrti Brezovica na postupanje. 

Jednoglasno (5„za“) je usvojen  ZAKLJUČAK o Zahtjevu Štefice Skenderović

ZAKLJUČAK
o Zahtjevu Štefice Skenderović za uklanjanje klizišta – Pod selom k.č. 2979 Dragonožec

1. Vijeće Mjesnog odbora Dragonožec razmotrilo je Zahtjev Štefice Skenderović uklanjanje klizišta.
2. Vijeće Mjesnog odbora Dragonožec predlaže da u program građenja Grada Zagreba bude uvršetana akcija sanacija klizišta kod navedene lokacije.
3. Ovaj se zaključak dostavlja Vijeću Gradske četvrti Brezovica na postupanje. 

Ad. 5. - Izgradnja groblja u naselju Donji Dragonožec – informacija 


	Marijan Hrgović otvara petu točku dnevnoga reda vezanu uz prostorni plan izgardnje groblja u naselju Dragonožec. Otvorio je raspravu. U raspravi su sudjelovali svi članovi Vijeća.
Marijan Hrgović, obzirom da više nije bilo pitanja zatvorio je petu točku dnevcnoga reda.

Ad. 6. Problematika telefonske linije i internet u prostoru MO Dragonožec

Marijuan Hrgović otvara šestu dnevnoga reda, otvara raspravu, daje informacije vezane uz točku dnevnoga reda. Daje informacije vezane uz telefonsku linju i internet u prostoru Mjesnog odbora Dragonožec. Otvara raspravu.
Stjepan Cerovski napomijer da je broj Mjesnog odbor 01/6236-932 a ne 01/625-0201 koji je naveden na službenim stranicama Geada Zagreba. Napomenuo je da ovdje postoje dvije linije i ova druga bi mogla raditi ali je treba isprobati sa telefonom.
Marijan Hrgović zatražio je da se provjerio činjećno stanje i da se o tome izvijesti Mjesni odbor. 
Stručni referent Križanić predložio je da se utvrdi od strane djelatnika za informatiku i telefoniju koji je točan broj Mjesnog odbora i interneta za Mjesni odbor te da se o tome nakon što se utvrdi o tome obavijesti Vijeće Mjesnog odbora Dragonožec i da se napravi spajanje na inretnet sa računalom i priključi telefonski aparat.


Ad. 7. – Pitanja i prijedlozi 

[bookmark: _GoBack]Marijan Hrgović otvara sedmu točku dnevnoga reda, otvara raspravu. Dao je informaciju da su ga kontaktirali iz ulice Okolica – Feketija, sa zahtjevom za čišćenje i kopanje grabe u dužini od 300 metara.
Jure Pučko zatražio je da Čistoća očisti glavnu ulicu kroz Donji i Gornji Dragonožec.
Zatražio je da se iza kanala, nakon šume popravi ulegnuće na cesti.
Stjepan Cerovski postavio je pitanje za ulicu Matkovica zašto nije nikada našodrana a tražilo se je njeno nasipavanje.
Janko Horvat dao je odgovor na pitanje, naime ulica je bila obrasla u grmlje, bila je neočišćena i Zagrebačke ceste ju nisu htjele nasipati. Uz sve to dio ulice je privatno vlasništvo i pojavljuje se problem vlasništva kod nasljedstva.
Marijan Hrgović predložio je da se ovaj problem uputi prema komunalnom redarstvu te da se utvrdi činjenićno stanje i da se zatraži čišćenje ulice od granja. Obzirom da nije bilo više pitanja, zatvara točku dnevnoga reda.


Ad. 8. - Obavjesti

Marijan Hrgović otvara šestu točku dnevnoga reda, daje informacije članovi Vijeća. Vezano uz ambulantu u Dragonošcu, dva tjedna otvorena je u naselju Dragonožec a dva tjedna radi u Obrežu. Zbog tog problema traži se sastanak sa predstavnicima Doma zdravlja koji bi se trebao održati u devetom mjesecu u cilju rješavanja ovog problema.
Za ulicu Pučki dan je nalog za krpanje udarnih rupa a prijedlog je da se ulica Pučki kroz asfalterski program uvrsti za asfaltiranje u idućoj godini.. 
Problem je i sa granama hrastovog drveta na bus stanici u centru naselja koje su suhe i trebalo bi ih orezati. Raži se rješenje ovog problema.
Jure Pučko zatražio je čišćenje ulica Gornjodragonoška, Donjodragonoška i Lipnička ulica. Zatražio je je da Gradski ured uputi zahtjeve prema svim većim trgovačkim lancima i da traži od njih da otvore veliku trgovinu na području naselja Dragonožec 
Stjepan Cerovski postavio je pitanje vezane uz akcije koje su navedene u programu građenja Grada Zagreba.
Marijan Hrgović predložio je da se na idućoj sjednici uvrsti točka dnevnoga reda vezana uz program gradnje.
Stjepan Cerovski zatražio je da se na prozore dvorane postave zaštite od sunca kako bi djeci bilo lakše tokom nastave.
Marijan Hrgović, obzirom da nije bilo pitanja zatvara točku dnevnoga reda i zaključuje sjednicu.   


Sjednica je završila u 21,55 sati. 

